Vågstrandstunnelen

Vågstrandstunnelen er en veitunnel i Rauma og Vestnes kommuner i Møre og Romsdal. Den er  meter lang og inngår i europavei 136 mellom Åndalsnes og Tresfjorden.

Byggestart for prosjektet var september 2012, og veien åpnet i desember 2014 etter at det var gjennomslag i tunnelen i januar 2014. Anlegget omfatter i tillegg 1,2 km ny vei i dagen, samt lokale veier og gang/sykkelsti.

Tunnelen går omtrent fra Stolsneset rett nord for nordlig åpning av Måndalstunnelen til Ner-Våge i Vågstranda. Tunnelåpningen mot Måndalen er på om lag 10 moh., mens åpningen mot Vågstranda er på om lag 20 moh., mellom åpningen vil tunnelen stige til det høyeste punkt på om lag 50 moh. Største stigning er på om lag 2,4 %.Profiltegning 18.2.2009  Statens vegvesen, lest 15. mars 2014.

Steinmasse fra sprenging av tunnelen ble benyttet til sjøfylling ved bygging av Tresfjordbrua.

Innkreving av bompenger (med automatisk bomstasjon på Våge) begynte da Tresfjordbrua ble ferdigstilt i oktober 2015. Tunnelen med tilknytningsveier kostet 500 millioner kroner. Ifølge «bompengeforliket» mellom partene i regjeringen Solberg (august 2019), skal innkrevingen avsluttes i 2019 og staten skal dekke gjenstående. Innkrevingen ble avsluttet 7. februar 2020 etter staten ga 175 millioner kroner i tilskudd.

Tunnelen erstattet et smalt og rasfarlig parti mellom Våge og Stolsneset, Farkvamtunnelen og Stolssvaoverbygget ble også tatt ut av bruk.Siste haust med rasfarleg veg. Åndalsnes Avis, 2. oktober 2014, s.6-7. Gamlevegen er åpen fra Våge til Farkvam og sperret med betong/stein i rasoverbygget.


 Galleri 

 Se også 
Veitunneler i Norge

 Referanser 

Kategori:Veitunneler i Rauma
Kategori:Tunneler åpnet i 2014
Kategori:2014 i Norge
Kategori:Europavei 136